
   REPUBLIKA HRVATSKA 
  TRGOVAČKI SUD U ZAGREBU
  Zagreb, Amruševa 2/II			 				31-ST-574/15-51

	TRGOVAČKI SUD U ZAGREBU po sucu Nadi Kraljić  u stečajnom postupku nad  stečajnim dužnikom Pro-NETWORK d.o.o.- u stečaju,  Zagreb, Ul. kneza Branimira 183, MBS:080348864 OIB:80974799804 dana 13. srpnja  2017.  godine donio je slijedeći

ZAKLJUČAK 
O 
PRODAJI

	I 	Određuje se prodaja u stečajnom postupku nekretnina vlasništvo stečajnog dužnika Pro-NETWORK d.o.o.- u stečaju, Zagreb, Ul. kneza Branimira 183, MBS:080348864 OIB:80974799804 uz odgovarajuću primjenu Ovršnog zakona kako slijedi: 
	kčbr.
	zk. ul. 
k.o Resnik
	opis

	3100/8 
	6621
	poslovna zgrada br. 183, Kneza Branimira površine 1.041 m2 i dvorište površine 1.065 m2, ukupno površine 2.106 m²

	3100/9 
	24016
	put Kneza Branimira površine 306 m2 

	3100/11 
	24016
	oranica i put, Kneza Branimira površine 862 m2

	3100/13  
	24018
	kuća br. 20/3, zgrada i dvorište, Retkovec 2 površine 173 m2

	3100/14  
	24017
	oranica, Retkovec 2 površine 180 m2

	3102/2 
	6978
	oranica i put površine 45 m2


	
	Nekretnine se prodaju kao jedinstvena cjelina. 

Na opisanim nekretninama upisano je razlučno pravo 
· ERSTE STEIERMÄRKISCHE BANK d.d. Rijeka, Jadranski trg 3A, 
· REPUBLIKA HRVATSKA
II  	Utvrđena vrijednost nekretnina iznosi 19.037.534,99  kuna
	III 	Način prodaje: 
Nekretnine iz točke I zaključka prodat će se usmenom javnom dražbom. 
		Ročište za prodaju održat će se pred stečajnim sucem u prostorijama Trgovačkog suda u Zagrebu, Petrinjska 8, soba 89/II (ulična zgrada) dana 4. rujna  2017.    u 09,30 sati.
	   	Ročište će se održati i ako na njemu sudjeluje samo jedan ponuditelj.
	IV 	Ovaj zaključak objavit će se na oglasnoj ploči Trgovačkog suda u Zagrebu i u jednom od javnih glasila. 
		Nalaže se stečajnom upravitelju ovaj zaključak objaviti u jednoj od dnevnih tiskovina i dostaviti odgovarajuće podatke o prodaji Hrvatskoj gospodarskoj komori. 
V 	Uvjeti prodaje: 
1. 	Prodaju se nekretnine navedene u točki I ovog Zaključka – 
	
	kčbr.
	zk. ul. 
k.o Resnik
	opis

	3100/8 
	6621
	poslovna zgrada br. 183, Kneza Branimira površine 1.041 m2 i dvorište površine 1.065 m2, ukupno površine 2.106 m²

	3100/9 
	24016
	put Kneza Branimira površine 306 m2 

	3100/11 
	24016
	oranica i put, Kneza Branimira površine 862 m2

	3100/13  
	24018
	kuća br. 20/3, zgrada i dvorište, Retkovec 2 površine 173 m2

	3100/14  
	24017
	oranica, Retkovec 2 površine 180 m2

	3102/2 
	6978
	oranica i put površine 45 m2



2. 	    	Nekretnine iz točke I ovog zaključka prodavat će na ročištu za  javnu 
dražbu po početnoj cijeni 17.133.781,49  kuna i ispod te cijene ne mogu se prodati na 3. ročištu za javnu dražbu. 
3.  		Sve poreze i pristojbe u svezi s prodajom nekretnine snosi kupac. 
4.  		Kao kupci mogu sudjelovati samo osobe koje su zaključno sa danom 31. kolovoza 2017. godine uplatile jamčevinu u iznosu od 10% utvrđene vrijednosti nekretnine iz točke V.2 ovog Zaključka na račun sudskog depozita Trgovačkog suda u Zagrebu otvorenog kod Hrvatske poštanske banke d.d. Zagreb broj: IBAN HR9223900011300000460 poziv na broj 05-574-15 i  dokaz o tome predoče stečajnom sucu prije početka dražbe ili stečajnom sucu prilože bankarsku garanciju bonitetne banke na prvi poziv za odgovarajući iznos osiguranja. 
Punomoćnici ponuditelja mogu sudjelovati na dražbi samo uz ovjerenu 
specijalnu punomoć. 
Sudionicima dražbe koji ne uspiju u nadmetanju jamčevina odnosno 
bankarska garancija vratit će se odmah nakon zaključenja javne dražbe. 
Jamčevinu nisu dužni položiti razlučni vjerovnici kojima je to pravo
upisano u zemljišnim knjigama. 
5. 		Kupac je dužan uplatiti razliku između jamčevine i postignute kupoprodajne cijene u roku od 15 od  pravomoćnosti rješenja o dosudi na račun sudskog depozita iz točke V.5. ovog Zaključka. 
Ako kupac u tom roku ne položi kupovninu sud će posebnim rješenjem 
prodaju oglasiti ne važećom i odrediti novu prodaju uz uvjete određene za prodaju koja je oglašena nevažećom, a iz položene jamčevine namirit će se troškovi nove prodaje i naknaditi razlika između kupovnine postignute na prijašnjoj prodaji i novoj prodaji. 
Ukoliko je kupac razlučni vjerovnik koji se jedini namiruje iz kupovnine ili 
se namiruje prije tražbina svih ostalih vjerovnika koji imaju pravo na namirenje iz iste kupovnine, nije dužan položiti kupovninu ako ona iznosi koliko i njegova tražbina ili manje. 
Ako kupovnina iznosi više od njegove tražbine razlučni je vjerovnik 
dužan položiti razliku. 
Razlučni vjerovnik dužan je položiti onaj iznos kupovnine koji odgovara 
iznosu troškova iz čl. 170 Stečajnog zakona. 
6. 		Nekretnina će se rješenjem o dosudi dosuditi kupcu koji ponudi najpovoljniju cijenu. 
Nekretnina će se dosuditi i kupcima koji su ponudili i nižu cijenu (ali ne i
nižu od one početne na ovom ročištu za prodaju) prema iznosu ponuđene cijene, ako kupci koji su ponudili veću cijenu ne polože kupovninu iz točke V.6. 
7. 		Osoba koja ima zakonsko ili ugovorno pravo prvokupa upisano u zemljišnim knjigama ima prednost pred najpovoljnijim ponuditeljem ako odmah po zaključenju dražbe izjavi da nekretninu kupuje uz iste uvjete. 
8.  		U rješenju o dosudi sud će odrediti da će se nakon pravomoćnosti tog rješenja i nakon što kupac položi kupovninu u zemljišnim knjigama upisati u njegovu korist pravo vlasništva na dosuđenim nekretninama te brisati prava i tereti na nekretnini koje prestaju njihovom prodajom. 
Nakon pravomoćnosti rješenja o dosudi i nakon što kupac položi kupovninu 
sud će donijeti zaključak o predaji nekretnine kupcu čime kupac stupa u posjed istih.
9.        Ako kupac radi plaćanja kupovnine treba uzeti kredit, sud će na prijedlog 
kupca već u rješenju o dosudi odrediti da li će se nakon pravomoćnosti rješenja o dosudi te nakon što kupovnina bude položena u zemljišnim knjigama prilikom upisa prava vlasništva u korist kupca upisati i založno pravo na nekretninama radi osiguranja tražbine po osnovi kredita u korist davatelja kredita u skladu sa Sporazumom o osiguranju.
U slučaju osiguranja kredita prijenosom vlasništva na nekretninama sud će u rješenju od dosudi odrediti da će se u zemljišnim knjigama nakon pravomoćnosti rješenja o dosudi te nakon što kupovnina bude položena u zemljišnim knjigama najprije upisati pravo vlasništva kupca, a zatim prijenos vlasništva na davatelja kredita uz zabilježbu da se prijenos obavlja radi osiguranja. 
10.  	Prodaja se obavlja po načelu „viđeno-kupljeno“ što isključuje sve naknadne prigovore kupca.
Obrazloženje 

	Nekretnine koje su predmet prodaje na kojima postoji razlučno pravo prodaju se u stečajnom postupku temeljem čl. 164 st. 1 Stečajnog zakona. Tržna vrijednost nekretnine utvrđena je  temeljem procjene sudskog vještaka. 
	 Način prodaje i uvjeti prodaje te  početna cijena utvrđeni su čl. 164 Stečajnog zakona i odgovarajućih odredbi Ovršnog zakona. 

U Zagrebu, 13. srpnja 2017.  

SUDAC 
									Nada Kraljić,v.r.
POUKA O PRAVNOM LIJEKU 
Protiv ovog zaključka nije dopušten pravni lijek.
(čl. 11 st. 6 OZ-a)							

								Za točnost otpravka-ovl.službenik
Vinka Mihalinčić

